
Republika  Hrvatska
Trgovački sud u Zadru
Dr. Franje Tuđmana 35
23000 Zadar
						

R E P U B L I K A   H R V A T S K A 

R J E Š E N J E

	Trgovački sud u Zadru OIB: 39670464653, po sutkinji Ardeni Bajlo, u skraćenom stečajnom postupku nad dužnikom PASARA j.d.o.o., Zadar, Šibenska ulica 11A, OIB: 18844727511, postupajući po čl. 433. Stečajnog zakona (Narodne Novine broj 71/15 i 104/17), dana 13. travnja 2018.,

r i j e š i o  j e

            I. Obustavlja se skraćeni stečajni postupak nad dužnikom PASARA j.d.o.o., Zadar, Šibenska ulica 11A, OIB: 18844727511.
	
Obrazloženje

Postupajući po zahtjevu Financijske agencije, RC Split, Podružnica Zadar od 27. travnja 2017. oglasom ovog suda od 29. svibnja 2017. pozvani su članovi uprave da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku Republika Hrvatska, Porezna uprava, Područni ured Dalmacija dostavila je prijedlog za otvaranje stečajnog postupka navodeći da ima tražbinu prema dužniku u iznosu od 2.953,87 kuna što dokazuje potvrdom o blokadi računa stečajnog dužnika i očevidnikom redoslijeda za plaćanje, navodeći i da dužnik ima određenu imovinu vodljivu iz pljenidbenog popisa i godišnjeg financijskog izvješća.
Kako dakle nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer je Republika Hrvatska, Ministarstvo financija podnijela prijedlog za otvaranje stečajnog postupka nad ovim dužnikom, pri čemu je učinila vjerojatnim postajanje svoje tražbine prema istom, to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 
      
U Zadru, 13. travnja 2018.

Za točnost otpravka – ovlašteni službenik					Sutkinja
Ante Rubelj									Ardena Bajlo, v.r.


Pouka o pravnom lijeku:  
Protiv ovog rješenja može se izjaviti žalba Visokom trgovačkom sudu Republike Hrvatske u roku od 8 dana od dana primitka otpravka, u tri primjerka, sve putem ovog suda. 




Dostaviti: 
· FINA – e-oglasna ploča
· stečajnom dužniku 
· predlagatelju po ŽDO
· e-oglasna ploča
· u spis.


